Lerobbant a Haladás II. busza
Sárvár után megadta magát a Haladás II. együttesét szállító egyik kisbusz - írja a haladas.hu
Nem kezdődött jól az NB III. labdarúgó-Bakony-csoportjában szereplő Szombathelyi Haladás II. szombati, csákvári útja – olvasható a www.haladas.hu oldalon. A játékosok ebéd után három kisbuszra pattantak, majd elindultak Csákvár felé, ahol az NB II-be jutásért vívnak ki-ki meccset a házigazda hazaiakkal.

Mint azt Balogh Gyula technikai vezetőtől a haladas.hu megtudta, az Illés Akadémia járművei közül egy nem jutott sokáig: a sárvári emelkedő után egyszerűen megadta magát. Szerencsére a vezetők, játékosok megoldottál a problémát, a kidőlt kisbusz helyett az egyik futballista, Nagy Bálint gépkocsiját “aktiválták”, míg a többieket elosztották a másik két kisbuszba. A csapat a kényszerű pihenő után tovább folytathatta útját.

A mérkőzésről bővebb beharangozót ITT OLVASHAT.
labdarúgás műszaki hiba kisbusz